
	РЕПУБЛИКА СРБИЈА
ВЛАДА
Служба за управљање кадровима 
Београд




На основу члана 54. Закона о државним службеницима и члана 9. став 1. Уредбе о интерном и јавном конкурсу за попуњавање радних места у државним органима оглашава


ЈАВНИ КОНКУРС ЗА ПОПУЊАВАЊЕ ИЗВРШИЛАЧKОГ РАДНОГ МЕСТА У       МИНИСТАРСТВУ ЗА БРИГУ О ПОРОДИЦИ И ДЕМОГРАФИЈУ
  
I Орган у коме се попуњавају радна места: Министарство за бригу о породици и демографију, Београд, Булевар Михајла Пупина 2. 

II Радно место које се попуњава:

1. [bookmark: _Hlk241048281]Радно место интерни ревизор, Група за интерну ревизију, звање саветник, један извршилац. 

[bookmark: _Hlk241051247]Опис послова: Учествује у припреми нацрта стратешког и годишњег плана интерне ревизије; обавља послове ревизије и то: ревизију система, ревизију успешности пословања, финансијску ревизију и ревизију усаглашености; учествује у припреми извештаја о извршеној интерној ревизији; учествује у ревизији коришћења средстава Европске уније и других међународних организација и институција, прати спровођење препорука наведених у извештајима из претходно обављених ревизија; сарађује са ужим унутрашњим јединицама, органима, организацијама и институцијама јавне управе, ради пружања савета и прикупљања или размене битних информација; израђује периодичне и годишње извештаје за послове које реализује у извештајном периоду; обавља и друге послове по налогу руководиоца Групе. 

[bookmark: _Hlk226453710]Услови: стечено високо образовање из научне области економске или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету; најмање једна година радног искуства у струци или најмање пет година радног стажа у државним органима; најмање три године радног искуства на пословима ревизије, интерне контроле, финансијске контроле или рачуноводствено-финансијским пословима; положен државни стручни испит; као и потребне компетенције за рад на радном месту.

Напомена:  положен државни стручни испит није услов, нити предност за заснивање радног односа; пробни рад је обавезан за оне који први пут заснивају радни однос у државном органу
[bookmark: _Hlk241059343]Висина основне плате: 82.849,66 динара (нето)
Место рада: Београд

Врста радног односа: радни однос на неодређено време.

III Компетенције које се проверавају у изборном поступку:

Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. 
Изборни поступак спроводи се у више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са комисијом.
У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази. Кандидатима који учествују у изборном поступку прво се проверавају опште функционалне компетенције.

Провера општих функционалних компетенција

Опште функционалне компетенције, и то:

· „Организација и рад државних органа РСˮ – провераваће се путем теста (писано)  
· „Дигитална писменостˮ – провераваће се решавањем задатака (практичним радом                                          на рачунару) 
· „Пословна комуникацијаˮ – провераваће се путем симулације (писано).
Напомена: У погледу провере опште функционалне компетенције „Дигитална писменостˮ  (поседовање знања и вештина у основама коришћења рачунара, основама коришћења интернета, обради текста и табеларне калкулације), ако поседујете важећи сертификат, потврду или други одговарајући доказ о познавању рада на рачунару и желите да на основу њега будете ослобођени тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), доставите и тражени доказ у оригиналу или овереној фотокопији.
Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.  

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs

[bookmark: _Hlk240981172]Провера посебних функционалних компетенција

[bookmark: _Hlk237521261][bookmark: _Hlk241049212][bookmark: _Hlk141266111]Посебна функционална компетенција у одређеној области рада - Послови интерне ревизије (Међународни стандарди у области интерне ревизије у јавном сектору и кодекс струковне етике; Методе и алати интерне ревизије; Ревизија система, ревизија успешности, финансијска ревизија и ревизија усаглашености са прописима; Поступак спровођења планова интерне ревизије) провераваће се усмено путем симулације.

Посебна функционална компетенција за одређено радно место Планска документа, прописи и акти из надлежности и организације органа (Породични закон) провераваће се усмено путем симулације.

Посебна функционална компетенција за одређено радно место Прописи из делокруга радног места (Закон о буџету Републике Србије) провераваће се усмено путем симулације.

Провера понашајних компетенција 

[bookmark: _Hlk143254686][bookmark: _Hlk143262403]Понашајне компетенције за извршилачко радно место: (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) провераваће се путем психометријских тестова и интервјуа базираном на компетенцијама.

Интервју са комисијом: Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

IV Начин подношења пријаве: Образац пријаве на конкурс шаље се поштом или се предаје непосредно на писарници Министарства за бригу о породици и демографију, Булевар Михајла Пупина 2, Нови Београд, са назнаком „За јавни конкурс за попуњавање извршилачког радног местаˮ.   

V Лице које је задужено за давање обавештења о јавном конкурсу: Кристина Симчески, контакт телефон: 011/2120-917, од 10,00 до 12,00 часова.

VI Датум оглашавања: 7. октобар 2026. године.

VII Рок за подношење пријава на јавни конкурс је петнаест дана и почиње да тече 8. октобра 2026. године и истиче 22. октобра 2026. године.

VIII Пријава на јавни конкурс врши се на Обрасцу пријаве који је доступан на интернет презентацији Службе за управљање кадровима www.suk.gov.rs, интернет презентацији  Министарства за бригу о породици и демографију www.minbpd.gov.rs  или у штампаној верзији на писарници Министарства за бригу о породици и демографију, Нови Београд, Булевар Михајла Пупина 2.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. 
Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

[bookmark: _Hlk147237198]Напомена: Пример правилно попуњеног обрасца пријаве може се наћи на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријавеˮ.

IX Докази које прилажу кандидати који су успешно прошли фазе изборног поступка пре интервјуа са Конкурсном комисијом: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство). 

Напомена: Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената.” У оквиру корака “Предаја докумената” можете преузети шаблон потврде коју послодавац може да попуни.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16, 95/18 - аутентично тумачење и 2/23 - одлука УС) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама. 
Документ о чињеницама о којима се води службена евиденција је уверење о положеном државном стручном испиту за рад у државним органима, односно уверење о положеном правосудном испиту.
Потребно је да учесник конкурса у делу Додатне изјаве*, у обрасцу пријаве, заокружи на који начин жели да се прибаве његови подаци из службених евиденција. 

X Рок за подношење доказа: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају  на адресу Министарства за бригу о породици и демогрфију, 11070 Нови Београд, „Палата Србија” Булевар Михајла Пупина 2.
 
XI Датум и место провере компетенција кандидата у изборном поступку: 
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 02. новембра 2026. године, о чему ће кандидати бити обавештени на бројеве телефона или електронске адресе које су навели у својим пријавама.
 
Провера општих функционалних компетенција, посебних функционалних компетенција, понашајних компетенција и интервју са Конкурсном комисијом ће се обавити у Служби за управљање кадровима, Нови Београд, Булевар Михајла Пупина број 2 (источно крило). Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или електронске адресе), које наведу у својим обрасцима пријава.

XII Начин достављања одлуке о избору кандидата: Решење о пријему у радни однос јавно се објављује на веб презентацији и огласној табли Министарства за бригу о породици и демографију у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу. 
Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији и огласној табли Министарства за бригу о породици и демографију. Јавно објављено решење уклања се са веб презентације Министарства за бригу о породици и демографију, након истека рока од шест месеци од дана објављивања.		
 
Напоменe: 
Неблаговремене, недопуштене, неразумљиве или непотпуне пријаве биће одбачене.
Јавни конкурс спроводи Конкурсна комисија коју је именовао министар за бригу о породици и демографију. Овај конкурс се објављује на интернет презентацији и огласној табли Службе за управљање кадровима и на интернет презентацији и огласној табли Министарства за бригу о породици и демографију. 

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.


                                                                                                                   в.д. Д И Р Е К Т О Р
     
                                                                                                                    Христина Јовановић

